**Avtale med SOH - Genotypisk påvisning av vancomycinresistens-**

Etter nylig [nyhetsbrev fra K-res](https://unn.no/fag-og-forskning/k-res/nye-anbefalinger-fra-nordicast-angaende-genotypisk-pavisning-av-vankomycinresistens-i-invasive-enterokokkisolater) i forbindelse med oppdaterte anbefalinger fra NordicAST angående genotypisk påvisning av vankomycinresistens i invasive enterokokkisolater, og etter høring med St.Olav for å få på plass en konkret strategi ang. besvarelse/oppfølging:

* **Levanger skal sende direkte til K-res** for PCR vancomycin-resistente isolater av *E. faecium/E. faecalis* dersom:
* sonediameter < 12 mm eller
* sonekanten er diffus (selv om sonediameter er ≥ 12 mm) eller
* kolonier vokser i hemningssonen
* Avtalen er at **Levanger skal sende til St. Olavs** til *vanAB*-gen PCR:
* **Ampicillin R *E. faecium/E. faecalis*** med negativ screening for vancomycin fra blodkulturer, sterile kroppsvæsker og dype infeksjoner (eg. intraabdominale abscesser). Beskrivelsen **rutinesjekk** og ikke noe annet må påføres bestillingen til St.Olav.
* isolater av **andre enterokokker** som *E.gallinarum/E.casseliflavus* med **MIC >=32** uavhengig av prøvematerialet. Klinisk info, Species ID og MIC verdi må påføres bestillingen til St.Olav.
* Avtalen er at **St. Olavs skal sende videre til K-res** dersom:
* isolater av ***E. faecium/E. faecalis*** som er ***vanAB*-gen positive**.
* isolater av **andre enterokokker** enn *E. faecium/E. faecalis* som *E.gallinarum/E.casseliflavus* med **MIC >=32** er *vanAB*-gen negative.

Avtalen med **St. Olavs ang. besvarelse/oppfølging**:

Prøven vil besvares til oss siden vi er rekvirent.

* isolater av *E. faecium/E. faecalis* (rutinesjekk) og andre enterokokker (med unormalt høy MIC) som er ***vanAB*-gen positive**.
* Her vil St. Olav påføre NMSY og MSIS og en anbefaling om smitteverntiltak på innlagte pasienter.
* Resultatet skal ringes ut til oss (eller til avdeling dersom det er utenom AMM Levanger sin åpningstid) med notering i kommunikasjonslogg i Beaker om hvem de har snakket med og hva de har sagt.
* isolater av ***E. faecium/E. faecalis*** (rutinesjekk) som er ***vanAB*-gen negative**.
* skal verifiseres rett ut av lege på bakt PCR uten oppfølging/kommentarer.
* skal ikke ringes ut til oss eller til avdeling.
* isolater av **andre enterokokker** enn *E. faecium/E. faecalis* som *E.gallinarum/E.casseliflavus* med **MIC >=32** er ***vanAB*-gen negative**.
* Prøven vil besvares til oss med frihåndskommentar som f.eks. «*Pga unormal høy MIC i forhold til forventet vil stammen sendes referanselab for nærmere undersøkelser*».
* Disse skal ikke ringes ut til oss siden de ikke har noe å hjelpe oss med før endelig svar fra K-res, men vi bør i forkant signalisere i vårt svar ved en såpass høy MIC at det er en mulig VRE, og at smittevernrutiner bør vurderes inntil endelig svar fra referanselab foreligger.